SA2
Exported from Holy-Writings.com on 2026-07-05 - 1 clipping

雜阿含經 (二)

如是我聞： 一時，佛住舍衞國，祇樹，給孤獨園。

爾時，世尊告諸比丘： 「於色當正思惟，觀色無常，如實知。 所以者何？ 比丘，於色正思惟，觀色無常，如實知者，於色欲貪斷。 欲貪斷者，説心解脱。

「如是受⋯想⋯行⋯識當正思惟，觀識無常，如實知。 所以者何？ 於識正思惟，觀識無常，如實知者則於識欲貪斷。 欲貪斷者，説心解脱。

「如是，心解脱者，若欲自證，則能自證： 『我生已盡，梵行已立，所作已作。 自知不受後有。』」

時，諸比丘聞佛所説歡喜，奉行。
-- SA2 — Taisho Tipitaka (CC0-1.0)